wannaphong/clean_thaiwikipedia huggingface dataset:
# อินฟันตาเอเลนา ดัชเชสแห่งลูโก
อินฟันตาเอเลนา ดัชเชสแห่งลูโก (ประสูติ: 20 ธันวาคม พ.ศ. 2506) หรือพระนามเต็มว่า เอเลนา มาริอา อิซาเบล โดมินิกา เด ซิโลส เด บอร์บอน อี เกรเซีย  เป็นพระราชธิดาในสมเด็จพระราชาธิบดีฆวน การ์โลสที่ 1 แห่งสเปน กับสมเด็จพระราชินีโซเฟียแห่งสเปน ทั้งเป็นพระเชษฐภคินีในอินฟันตากริสตินา เฟเดริกา และสมเด็จพระราชาธิบดีเฟลิเปที่ 6

อินฟันตาเอเลนา เสกสมรสและหย่ากับไฆเม เด มาริชาลาร์ มีพระบุตรด้วยกันสองคน ทั้งนี้พระองค์อยู่ในลำดับที่ 3 ของการสืบราชบัลลังก์ของสเปน และทรงประกอบพระกรณียกิจในต่างประเทศในฐานะตัวแทนของพระราชวงศ์

 พระประวัติ 
อินฟันตาเอเลนา ดัชเชสแห่งลูโก มีพระนามเต็มว่า เอเลนา มาริอา อิซาเบล โดมินิกา เด ซิโลส ประสูติเมื่อวันที่ 20 ธันวาคม พ.ศ. 2506 ณ มาดริด ประเทศสเปน พระราชธิดาในสมเด็จพระราชาธิบดีฆวน การ์โลสที่ 1 แห่งสเปน กับสมเด็จพระราชินีโซเฟียแห่งสเปน มีพระขนิษฐาและพระอนุชาคือ อินฟันตากริสตินา เฟเดริกา และสมเด็จพระราชาธิบดีเฟลิเปที่ 6 ตามลำดับ

พระองค์สำเร็จการศึกษาจากโรงเรียนซานตามาริอาเดลกามิโน  และสำเร็จการศึกษาจากวิทยาลัยครุศาสตร์เอสกูนิ  ในมาดริด และมหาวิทยาลัยเอ็กซิเตอร์จากสหราชอาณาจักร

นอกจากภาษาสเปน พระองค์สามารถรับสั่งภาษาอังกฤษและฝรั่งเศส

 เสกสมรสและการหย่า 
อินฟันตาเอเลนาทรงพบรักกับไฆเม เด มาริชาลาร์ บุตรของเคานต์และเคาน์เตสแห่งริปัลดา เมื่อครั้งศึกษาในสาขาวิชาวรรณคดีฝรั่งเศสในปารีส เมื่อ พ.ศ. 2530 ก่อนเสกสมรสกันเมื่อวันที่ 18 มีนาคม พ.ศ. 2538 ณ อาสนวิหารเซบิยา ในการนี้สมเด็จพระราชาธิบดีควน การ์โลสที่ 1 ได้ทรงสถาปนาพระอิสริยยศเป็น "ดัชเชสแห่งลูโก"Real Decreto 323/1995 ทั้งสองมีพระบุตรด้วยกันสองคน คือ

 ดอนเฟลิเป เด มาริชาลาร์ อี บอร์บอน (17 กรกฎาคม พ.ศ. 2541)
 ดอญญาบิกโตเรีย เด มาริชาลาร์ อี บอร์บอน (9 กันยายน พ.ศ. 2543)

วันที่ 13 พฤศจิกายน พ.ศ. 2550 ได้มีประกาศว่าอินฟันตาเอเลนาได้ทรงแยกกันอยู่กับพระสวามีABC.es "Zarzuela announces the separation of the Duchess and Duke of Lugo" (Spanish) เดือนพฤศจิกายน พ.ศ. 2552 มีข่าวลือแพร่สะพัดว่าทั้งสองจะหย่ากันElmundo.es "Duchess and Duke of Lugo divorce". (Retrieved 17 November 2009)  Lola Galán. "Is it a State divorce?" Elpais.com (Retrieved 17 November 2009)  วันที่ 29 พฤศจิกายน ปีเดียวกันนั้นได้มีการเผยแพร่เอกสารเรื่องการหย่าร้างของทั้งสองElperiodico.com  Infanta Elena of Spain and her husband sign divorce papers".  (Retrieved 26 November 2009)  ลุมาวันที่ 21 มกราคม พ.ศ. 2553 ทั้งสองได้หย่าร้างกันที่สำนักพระราชวัง และมีประกาศอย่างเป็นทางการเมื่อวันที่ 9 กุมภาพันธ์ ปีเดียวกัน โดยไฆเม เด มาริชาลาร์ อดีตพระสวามีจะไม่มียศเป็น "ดยุกแห่งลูโก" และมิได้เป็นสมาชิกพระบรมวงศานุวงศ์แห่งสเปนนับแต่วันที่หย่าเป็นต้นไปElmundo.es "La Infanta Elena ya está divorciada de Marichalar". (accessed 9 February 2010)
# ไทป์ 96
ไทป์ 96  คือ รถถังหลักยุคที่3ของจีน โดยเป็นรถถังที่มีต้นแบบจากไทป์ 85-III ซึ่งมันได้เข้าประจำการกองทัพปลดปล่อยประชาชนในปี1997

 รุ่นต่างๆของไทป์ 96 
 ไทป์ 90
 ไทป์ 90-I
 ไทป์ 90-II
 ไทป์ 90-IIM หรือ อัล-คาลิด
 ไทป์ 96G / ไทป์ 96A

 ประเทศผู้ใช้งาน 
thumb|center|300px|ประเทศที่ใช้รถถังไทป์ 96
 
 กองทัพบกบังกลาเทศ – มีรถถังรุ่นเอ็มบีที 2000 44 คัน ถูกส่งมอบโดยจีนระหว่าง 2012-2013
 
 กองทัพปลดปล่อยประชาชน – มีประจำการอยู่ 2,500+ ในปี 2013
 
 กองทัพบกปากีสถาน – มีประจำการอยู่ 500 คัน ซึ่งรถถังหลักอัล-คาลิดผลิตโดยปากีสถาน รถถังอัล-คาลิดคือพื้นฐานจากรถถัง ไทป์ 90-IIM / เอ็มบีที 2000 ผลิตโดยจีน
 ซูดาน 
 กองทัพบกซูดาน – มีรถถังรุ่นไทป์ 96A 200 คัน
 
 กองทัพบกโมร็อกโก – ได้ซื้อรถถังรุ่น VT-1A 150 คัน"The acquisition of the US and Chinese tanks will allow Morocco to retire much of its existing tank fleet" Janes Defence Weekly 2012/06/20 54 received in 2011. UN Register of Conventional Arms
 
 กองทัพบกศรีลังกา – ได้สั่งซื้อรถถังรุ่นอัล-คาลิด 22 คัน จากปากีสถาน รถถังอัล-คาลิดคือพื้นฐานจากรถถัง ไทป์ 90-IIM / เอ็มบีที 2000 ผลิตโดยจีน
 
 กองทัพบกพม่า – มีรถถังรุ่นเอ็มบีที 2000 ประจำการอยู่ แต่ยังไม่รู้ถึงจำนวนของรถถังที่ประจำการ
# สาปภูษา
สาปภูษา เป็นนวนิยายที่ประพันธ์โดย พงศกร (นายแพทย์พงศกร จินดาวัฒนะ) นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท บรอดคาซท์ ไทย เทเลวิชั่น จำกัด บทโทรทัศน์ ฐา-นวดี สถิตยุทธการ, นันทวรรณ รุ่งวงศ์พาณิชย์ กำกับการแสดงโดย โชติรัตน์ รักเริ่มวงษ์ และออกอากาศครั้งแรกเมื่อวันที่ 25 กุมภาพันธ์ พ.ศ. 2552–14 เมษายน พ.ศ. 2552เว็บไซต์อย่างเป็นทางการ และนำกลับมาออกอากาศรีรันให้ชมอีกครั้งทางช่อง 3 เอสดี ทุกวันจันทร์-ศุกร์ เวลา 11.00 - 12.15 น. และเวลาใหม่ 10.30 - 11.45 น. เริ่ม 30 มกราคม – 6 มีนาคม พ.ศ. 2560

 นักแสดง 
 ปี   พ.ศ. 2552 สถานีออกอากาศ  ช่อง 3 ผู้จัดละคร  บรอดคาซท์ ไทย เทเลวิชั่น บทโทรทัศน  ฐา-นวดี สถิตยุทธการนันทวรรณ รุ่งวงศ์พาณิชย์ ผู้กำกับการแสดง  โชติรัตน์ รักเริ่มวงษ์ วันเวลาออกอากาศ  25 กุมภาพันธ์ พ.ศ. 2552–14 เมษายน พ.ศ. 2552 ออกอากาศรีรัน  ทางช่อง 3 เอสดี ทุกวันจันทร์-ศุกร์ เวลา 11.00 - 12.15 น. และเวลาใหม่ 10.30 - 11.45 น. เริ่ม 30 มกราคม – 6 มีนาคม พ.ศ. 2560 บทบาท   นักแสดงหลัก พชร วิทยา วสุไกรไพศาล ไหมพิม อิศริยา สายสนั่น เจ้านางสีเกด ธัญญาเรศ เองตระกูล หม่อมเจ้าทัด (ร.5)  หม่อมเจ้าชายใหญ่ (ร.6)  ท่านชายนพ (ร.7)  ร.ต.อ. ทาวิธ ศิทธามาส (ปัจจุบัน)  ชาตโยดม หิรัณยัษฐิติ หม่อมเจ้าหญิงฉาย (ร.5)  หม่อมเจ้าหญิงจันทร์จรัสเลขา (ร.6)  หม่อมหลวงอารีย์ (ร.7)  ปรีชญา (ปั๋ม) (ปัจจุบัน)  ณัฐริกา ธรรมปรีดานันท์ หม่อมเจ้าหญิงโฉม (ร.5)  หม่อมเจ้าหญิงเทพ (ร.6)  หม่อมหลวงอิ่ม (ร.7)  มณีกัญญา (ณี) (ปัจจุบัน)  สกาวใจ พูนสวัสดิ์ แทนไท  ธีรพงศ์ เหลียวรักวงศ์ หม่อมหลวงรณี  พิศมัย วิไลศักดิ์ ร.ต.ท. ภาติยะ วงศ์มณี พศิน เรืองวุฒิ นางผิว  นฤมล พงษ์สุภาพ พดด้วง  ธงธง มกจ๊ก มะลิ  รุ้งลาวัณย์ โทนะหงษา ภุมรี  อรศรี บาเล็นซิเอก้า จวง  อณูวรณ ปรีญานนท์ หม่อมหลวงรตา  มารศรี ณ บางช้าง เสด็จพระองค์หญิง  ดวงใจ หทัยกาญจน์ หม่อมแม่ของชายทัด  ชลมารค ธ.เชียงทอง เสด็จในกรม  ไกรสีห์ แก้ววิมล หมอผี  ชุมพร เทพพิทักษ์ เจ้าติสสะ  สุเชาว์ พงษ์วิไล หม่อมเจ้าหญิงทิพย์  มณีรัตน์ คำอ้วน

 เพลงประกอบละคร 
 เพลง สาป ขับร้องโดย ธีรนัยน์ ณ หนองคาย
 เพลง สักคนที่รักจริง ขับร้องโดย บงกช เจริญธรรม
 เพลง ที่ปลายฟ้า ขับร้องโดย หนึ่งธิดา โสภณ

 แหล่งข้อมูลอื่น 
 เรื่องย่อละคร สาปภูษา
 คาแรกเตอร์นักแสดงและเรื่องย่อละคร สาปภูษา : กระปุก
# ทฤฒมน รวัลกรภคณัช
ดรัล ธวัลกรภคณัช (เกิด 3 สิงหาคม พ.ศ. 2535) ชื่อเล่น ลูกเกด เป็นนักแสดงหญิงชาวไทย 

 ประวัติ 
จบการศึกษาระดับมัธยมศึกษา โรงเรียนสวนกุหลาบวิทยาลัย นนทบุรี สำเร็จการศึกษาระดับประกาศนียบัตรวิชาชีพ วิทยาลัยเทคโนโลยีสยามบริหารธุรกิจนนทบุรี สำเร็จการศึกษาระดับปริญญาตรี มหาวิทยาลัยนอร์ทกรุงเทพ คณะนิเทศศาสตร์ สาขาวิชาวิทยุ-โทรทัศน์ และสื่อดิจิตอล สำเร็จการศึกษาระดับปริญญาโท หลักสูตรบริหารธุรกิจมหาบัณฑิต มหาวิทยาลัยศรีปทุม

ก้าวแรกในวงการบันเทิงแสดงภาพยนตร์เรื่อง โยมผีพ่อ ต่อมาได้รับรางวัลชนะเลิศโครงการประกวดชิงดาว กับ เครื่องดื่มฟูจิชะ และได้เซ็นต์สัญญากับโพลีพลัส พร้อมเป็นนักแสดงอย่างเต็มตัวโดยมีผลงานละครเรื่องแรกคือ รักออกอากาศ ที่ออกอากาศทางสถานีวิทยุโทรทัศน์ไทยทีวีสีช่อง 3 รับบท เอมี่ แสดงคู่กับ แมทธิว ฉันทวานิช โดยมี อรรคพันธ์ นะมาตร์ และ เข็มอัปสร สิริสุขะ รับบทเป็น พระเอก - นางเอก จากละครเรื่องนี้ทำให้ ลูกเกด เป็นที่รู้จักมากขึ้นจากบทบาทนางร้ายเต็มตัวเรื่องแรก ต่อมาได้มีผลงานการแสดงอย่างต่อเนื่อง 

ปัจจุบัน สมรสกับ บอล - อัศนัย เทียนทอง นักแสดงรุ่นพี่

ผลงาน
 ภาพยนตร์ 
 ปี พ.ศ.  เรื่อง  รับบทเป็น  หมายเหตุ    2552  โยมผีพ่อ นิด  นางเอก

 ละครโทรทัศน์ 
 ปี พ.ศ.  เรื่อง  รับบทเป็น  หมายเหตุ    2555  รักออกอากาศ  ช่อง 3    เอมี่    2555  ชิงนาง   ช่อง 7   โสภี  รับเชิญ    2556  บ่วงบาป  ช่อง 3    น้าเกลียว   ซินเดอเรลล่ารองเท้าแตะ  ช่อง 7    ดาหลา   2558  เพื่อนรัก เพื่อนริษยา  ช่อง 3    นัตตี้   2560  มายา  ช่อง 7    ริชชี่  รับเชิญ 2562  แก้วกลางดง  ช่อง 3    มิลค์  รับเชิญ

 ละครซีรีส์ 
{| class="wikitable" width="50%"
|-
! ปี พ.ศ. !! เรื่อง !! รับบทเป็น !! หมายเหตุ   
|-
| rowspan = "1" align = "center"| 2555 || align = "center"| ศีล 5 คนกล้าท้าอธรรม ตอน ทางสามแพร่ง  ช่อง 5   || align = "center"| พิชชา || align = "center"| นักแสดงรับเชิญ
|-
| rowspan = "1" align = "center"| 2555-2556 || align = "center"| คู่กิ๊กพริกกะเกลือ   ช่อง 7   || align = "center"| || align = "center"| นักแสดงรับเชิญ
|-
| rowspan = "1" align = "center"| 2556 || align = "center"| ศีล 5 คนกล้าท้าอธรรม ตอน สวมรอยฆ่า  ช่อง 5  || align = "center"| รินรดา || align = "center"| นักแสดงรับเชิญ
|}

 ละครซิทคอม 
 ปี พ.ศ.  เรื่อง  รับบทเป็น  หมายเหตุ    2562-2563  เป็นต่อ  ช่องวัน 31   จินนี่  นักแสดงรับเชิญ

ผลงานอื่น
 พรีเซ็นเตอร์ ผลิตภัณฑ์เครื่องสำอาง Curmin
 มิวสิควีดีโอ เพลง อยู่อย่างพอเพียง
นิตยสาร MIX Magazine Thailand
นิตยสาร HUG Magazine

 รางวัล 
 รางวัลนักเรียนรางวัลพระราชทานปี 2552
รางวัลชนะเลิศ การประกวด โครงการชิงดาว โดย เครื่องดื่มฟูจิชะ''' ของ โพลีพลัส (โครงการค้นหานักแสดงหน้าใหม่ จากละคร ระบำดวงดาว)
รางวัลบุคคลต้นแบบลูกตัวอย่างดีเด่น ประจำปี 2559
รางวัลระฆังทอง ประจำปี 2559

แหล่งข้อมูล
# ประตูพระจันทร์
ประตูพระจันทร์ (อังกฤษ: moon gate) คือทางเปิดโล่งลักษณะวงกลมซึ่งเชื่อมต่อจากผนังหรือกำแพงที่ล้อมรอบสวน เป็นส่วนหนึ่งของสถาปัตยกรรมในสวนจีน ประตูพระจันทร์มีความหมายทางจิตวิญญาณหลากหลายแบบแตกต่างกันไปในแต่ละส่วน จุดประสงค์ของประตูนี้ใช้เพื่อเชื้อเชิญชนชั้นสูงหรือผู้มีฐานดีให้เข้าเยี่ยมชมสวน ดังนั้นในอดีตประตูพระจันทร์จึงมักสร้างขึ้นในสวนของผู้สูงศักดิ์เท่านั้น 

ในประเทศจีน รูปทรงกลมเหมือนพระจันทร์ของประตูเป็นสัญลักษณ์ของความสมบูรณ์แบบ จากคำกล่าวที่ว่า "ดอกไม้สวยงามเมื่อพระจันทร์เต็มดวง (Flowers are beautiful when the moon is full.)"The Moon Gate, http://www.mobot.org/hort/tours/cgtour1.shtml หรือสิ่งที่เป็นความสุขในชีวิต จากอีกคำกล่าวที่ว่า “มนุษย์มีทั้งสุขและทุกข์ พบเจอและพลัดพราก พระจันทร์ส่องสว่างและริบหรี่  ลอยขึ้นหรือลง (People have sorrow and happiness; they part and meet again. The moon dims or shines; it waxes or wanes.)” นอกจากนั้น ลักษณะที่คล้ายคลึงกับรูปพระจันทร์ไม่เพียงแต่บ่งถึงการอวยพระให้มีความสุขและสนุกสนาน ยังเป็นสัญลักษณ์ของวัฒนธรรมจีนอีกด้วย Stories Behind the Moon Door, Text by Tan Xingyu http://www.chinapictorial.com.cn/en/arts/txt/2012-04/03/content_444572.htm  

ประตูพระจันทร์แบบจีนเป็นต้นแบบให้กับสถาปัตยกรรมของเบอร์มิวดาในช่วงปลายศตวรรษที่ 19 หากแต่ประตูพระจันทร์แบบเบอร์มิวดามีลักษณะแตกต่างเล็กน้อยจากต้นแบบของประเทศจีน โดยมักมีลักษณะเป็นประตูที่ตั้งอย่างอิสระหรือเพียงเชื่อมต่อกับกำแพงที่มีความสูงไม่มาก นอกจากนั้นที่เบอร์มิวดายังมีคำกล่าวว่าหากคู่สมรสใหม่เดินผ่านประตูพระจันทร์แล้วจะนำโชคดีและมีความสุขตลอดไป 

 ระเบียงภาพ
# เกาะน้อย (กรุงเทพมหานคร)
เกาะน้อย เป็นเกาะขนาดเล็กเกาะหนึ่งกลางแม่น้ำเจ้าพระยา ด้านหน้าวัดอรุณราชวรารามราชวรมหาวิหาร บนเกาะมีเก๋งจีนขนาดน้อยหลังหนึ่ง และมีต้นอินทผลัมสองหรือสามต้นขึ้นอยู่

มีภาพเพียงไม่กี่ชิ้นที่แสดงความมีตัวตนของเกาะน้อย ภาพหนึ่งที่มีชื่อเสียงคือ "ภาพเงาต้นไม้" ผลงานของฟรานซิศจิตร หรือหลวงอัคนีนฤมิตร (จิตร จิตราคนี) ที่ถ่ายเมื่อปี พ.ศ. 2407 นอกจากนี้เกาะน้อยยังปรากฏใน "นิราศยี่สาร" ของ ก.ศ.ร. กุหลาบ (กุหลาบ ตฤษณานนท์) ที่แต่งเมื่อปี พ.ศ. 2422 เมื่อล่องเรือผ่านหน้าวัดอรุณราชวรารามเพื่อไปไหว้พระที่เขายี่สาร ถูกตีพิมพ์ในหนังสือพิมพ์สยามไสมยของหมอสมิธ เมื่อปี พ.ศ. 2427 ความว่าเอนก นาวิกมูล. "จระเข้บอกตำแหน่งเกาะ นายเรืองถูกเปลี่ยนหัว". ศิลปวัฒนธรรม. 20:6 เมษายน 2542, หน้า 34

มีความหมายโดยรวมว่า บริเวณสะพานท่าเรือจ้างมีรูปปั้นจระเข้หินสองตัวอยู่ใกล้กับร่องน้ำที่คั่นระหว่างแผ่นดินใหญ่กับเกาะขนาดน้อยเกาะหนึ่ง รอบเกาะมีเขื่อนคั่นไว้โดยรอบ ปลูกต้นอินทผลัมและมีเก๋งไว้นั่งรับลม

จากการศึกษาค้นคว้าของเอนก นาวิกมูล พบว่าเกาะน้อยถูกขุดลอกไปโดยกองทัพเรือ เนื่องจากกองทัพเรือตั้งอยู่พระราชวังเดิมข้างวัดอรุณราชวรารามนั่นเอง เกาะน้อยจึงกีดขวางการกลับลำของเรือ แต่ขุดลอกไปเมื่อไหร่นั้นไม่เป็นที่ปรากฏ
# ถั่วหัวช้าง
ถั่วหัวช้าง หรือ ถั่วลูกไก่  เป็นพืชในวงศ์ถั่ว เมล็ดมีโปรตีนสูง เป็นถั่วที่ปลูกในตะวันออกกลางมานานราว 7,500 ปีมาแล้ว

ถั่วหัวช้างเป็นถั่วที่มีบทบาทสำคัญในอาหารเมดิเตอร์เรเนียน อาหารตะวันออกกลาง และอาหารอินเดีย มีสองชนิดคือ กาบูลี เมล็ดใหญ่ สีครีมนวล เปลือกเรียบ และแบบเดซี ขนาดเล็กกว่า สีเข้ม เปลือกขรุขระกว่า ทั้งสองแบบเมล็ดเป็นทรงกลม มีจะงอยแหลม ใช้ทำอาหารได้หลายอย่างเช่น บดละเอียดทำฮุมมุส บดหยาบผสมเครื่องปรุงแล้วทอดเรียก ฟาลาเฟล ใส่ในแกง สลัด ผัดหรือทอดกับเนื้อสัตว์กานต์ เหมวิหค. "ถั่วชิกพี." ครัว. ปีที่ 19 ฉบับที่ 227. พฤษภาคม 2556, หน้า 32-34.

thumb|Cicer arietinum noir
# เดอะ พาโน
เดอะ พาโน  คือคอนโดมีเนียมริมแม่น้ำเจ้าพระยาสูง 57 ชั้น ตั้งอยู่ในเขตยานนาวา กรุงเทพมหานคร เป็นอาคารที่อยู่อาศัยที่สูงอันดับ 4 ของประเทศไทย 
เดอะ พาโน มีความสูง 220 เมตร ประกอบด้วย ส่วนริเวอร์วิง และส่วนสกายวิง ซึ่งสามารถมองเห็นสะพานภูมิพลอย่างชัดเจน มีพื้นที่อำนวยความสะดวกกว่า 3,000 ตารางเมตร ได้แก่ สระว่ายน้ำ ศูนย์ฟิตเนต สนามบาสเกตบอล คอร์ทเทนนิส สนามหญ้า โรงยิม และห้องสมุด  

  ได้รับเลือกเป็นอันดับที่ 4 ของรางวัลเอ็มโพริส (Emporis Skyscraper Award) ใน พ.ศ. 2553 ซึ่งเป็นรางวัลทางสถาปัตยกรรมที่ยอดเยี่ยมในด้านการออกแบบและการใช้งานของอาคารThe PANO ความฝัน...สุดโค้งน้ำ (Advertorial)

ดูเพิ่ม
 ตึกระฟ้า
 รูปเดอะพาโน
 รายชื่ออาคารที่สูงที่สุดในประเทศไทย
# อับดุลราฮิม เพลส
อับดุลราฮิม เพลส  คือตึกระฟ้าแห่งหนึ่ง อยู่ในบริเวณเดียวกับบ้านอับดุลราฮิม ตั้งอยู่ตรงข้ามสวนลุมพินี ในเขตธุรกิจสีลม และสาทร กรุงเทพมหานคร ใกล้กับสถานีสีลม และสถานีศาลาแดง เป็นอาคารสำนักงานเกรดเอ มีพื้นที่สำนักงาน 48,000 ตารางเมตร ภายในยังมีร้านค้า ร้านอาหาร และธนาคารต่าง ๆAbdulrahim Place gpfoffice.com 
โครงสร้างเป็นคอนกรีตเสริมเหล็กสูง 34 ชั้น มีโครงเหล็กเป็นเสาค้ำ (truss) ยอดแหลมตั้งอยู่บนชั้นดาดฟ้า ตกแต่งภายนอกด้วยกระเบื้องโมเสก ระบบการทำงานของลิฟต์มีการควบคุมโดยระบบคอมพิวเตอร์กลางในแต่ละโซนจำนวน 19 ตัว โดยแบ่งเป็น ลิฟต์สำหรับโดยสารภายในอาคาร 15 ตัว ลิฟต์สำหรับอาคารจอดรถยนต์ 2 ตัว ลิฟต์สำหรับขนของจำนวน 2 ตัว มีพื้นที่จอดรถที่รองรับมากกว่า 1,000 คันสิ่งอำนวยความสะดวก และบริการ  gpfoffice.com โดยมีบริษัท GPF Property Management Limited ซึ่งเป็นบริษัทที่ดูแลเกี่ยวกับอสังหาริมทรัพย์ เครือของกองทุนบำเหน็จบำนาญข้าราชการ กระทรวงการคลัง

อับดุลราฮิม เพลส ยังเป็นที่ตั้งสำนักงานใหญ่ของกองทุนบำเหน็จบำนาญข้าราชการ อีกด้วย
# บารนาบัส
บารนาบัส  เป็นคริสต์ศาสนิกชนผู้มีบทบาทสำคัญในการประกาศข่าวดีมาตั้งแต่ยุคแรก ได้รับยกย่องว่าเป็น "อัครทูต"กิจการ 14ซ14 แม้จะไม่ได้รับแต่งตั้งจากพระเยซูโดยตรง (ก่อนถูกตรึงกางเขน) ชาวมุสลิมและคริสต์ศาสนิกชนบางคน เช่น เคลเมนต์แห่งอะเล็กซานเดีย เชื่อว่าท่านเป็นผู้นิพนธ์พระวรสารนักบุญบารนาบัส และทอร์ทิวเลียนกล่าวว่าท่านเขียนจดหมายถึงชาวฮีบรูด้วย 

 ประวัติ 
เรื่องราวของบารนาบัสปรากฏอยู่หลายครั้งในพันธสัญญาใหม่ ทำให้ทราบว่าเดิมเขาชื่อโยเซฟ เป็นชาวยิวจากเผ่าเลวี เกิดที่เกาะไซปรัส มีศรัทธาในพระเยซูอย่างมากถึงขนาดขายที่ดินของตน แล้วนำเงินทั้งหมดไปมอบให้บรรดาอัครทูต พวกอัครทูตจึงตั้งสมญาเขาว่าบารนาบัส ซึ่งแปลว่าบุตรแห่งการให้กำลังใจ ในปี ค.ศ. 48 บารนาบัสทราบถึงการกลับใจของเปาโล และเห็นว่าคริสตชนยังหวาดกลัวเขาอยู่ จึงพาเปาโลไปพบอัครทูต เล่ายืนยันว่าเปาโลรับเชื่อแล้วและได้มีส่วนร่วมในการประกาศข่าวดีอย่างไร จนเปาโลเป็นที่ยอมรับของคริสตจักรกิจการ 9:26-8 ท่านยังได้รับมอบหมายจากคริสตจักรในกรุงเยรูซาเลมให้ไปเมืองแอนติออก เพื่อส่งเสริมความเชื่อของชาวกรีกที่เพิ่งกลับใจ ความดีของเขาและการที่เขาเปี่ยมด้วยพระวิญญาณบริสุทธฺ์และความเชื่อทำให้มีผู้มารับเชื่อจำนวนมากกิจการ 14:22-4

ทั้งบารนาบัสและเปาโลได้เดินทางไปประกาศศาสนาร่วมกันเสมอในช่วงแรก เช่น ในปี ค.ศ. 49 ทั้งสองได้นำจดหมายของอัครทูตไปฝากคริสตชนชาวกรีกในเมืองแอนติออก แต่หลังจากนั้นทั้งสองก็ขัดแย้งกันอย่างรุนแรงเพราะบารนาบัสจะพายอห์น มาระโก ลูกพี่ลูกน้องของตน ติดตามไปด้วย แต่เปาโลไม่ยอมเพราะเห็นว่ามาระโกเป็นคนโลเล พึ่งพาอาศัยไม่ได้ ที่สุดทั้งสองก็แยกทางกัน บารนาบัสพามาระโกลงเรือไปประกาศศาสนาที่เกาะไซปรัสกิจการ 15:36-41 

จดหมายของนักบุญเปาโลถึงชาวโครินธ์ ฉบับที่ 1 ซึ่งเขียนขึ้นราว ค.ศ. 53-57 ได้กล่าวถึงบารนาบัสว่ายังคงทำงานหาเลี้ยงตนเอง1 โครินธ์ 9:6 ต่อมาในช่วงปี ค.ศ. 61-63 ที่เปาโลติดคุกอยู่ที่กรุงโรม มาระโกได้อยู่ติดตามเปาโลด้วยโคโลสี 4:10 จึงสันนิษฐานว่าบารนาบัสอาจไม่มีชีวิตแล้วในขณะนั้นสารานุกรมคาทอลิก, St. Barnabas

นอกจากนี้ยังมีความเชื่อสืบ ๆ กันมาในบางคริสตจักรว่าบารนาบัสเป็นผู้ก่อตั้งคริสตจักรที่เมืองมิลาน เคยไปประกาศศาสนาที่เมืองอะเล็กซานเดรียและกรุงโรม และได้พลีชีพเป็นมรณสักขีที่เกาะไซปรัส แต่เรื่องเหล่านี้ถูกแต่งขึ้นในสมัยหลัง จึงไม่น่าเชื่อถือ
# สุนิสา สร้างไธสง
สุนิสา สร้างไธสง  เป็นนักกีฬาฟุตบอลหญิงทีมชาติไทยน่องนิ่มเฮ! 4 แข้งสาวสลัดเจ็บร่วมทีมบู๊ชิงแชมป์เอเชีย - SMMOnline ซึ่งในเดือนพฤษภาคม พ.ศ. 2557 เธอเป็นหนึ่งในผู้เข้าแข่งขันร่วมกับทีมชาติไทย ในรายการฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนามบอลหญิงเปิดโผ 26 แข้งซ้อมญี่ปุ่น - กรุงเทพธุรกิจ ออนไลน์ โดยทีมของเธอสามารถเป็นฝ่ายชนะฟุตบอลหญิงทีมชาติเวียดนาม และได้รับสิทธิ์เข้าแข่งขันฟุตบอลโลกหญิง 2015 ที่ประเทศแคนาดา"บอลหญิงไทยได้ไปบอลโลกแล้ว" - MCOT.net

 ประวัติ 
thumb|left|280px|จากซ้ายไปขวา: สุนิสา สร้างไธสง, กาญจนา สังข์เงิน และดวงนภา ศรีตะลา

สุนิสา สร้างไธสง มีภูมิลำเนาเดิมอยู่ที่อำเภอบัวใหญ่ จังหวัดนครราชสีมา เธอมีความชื่นชอบกีฬาตั้งแต่วัยเด็ก ครั้นเมื่อเข้าสู่ระดับชั้นมัธยมศึกษาปีที่ 4 เธอได้แข่งขันฟุตบอลหญิงในอำเภอบัวใหญ่ กระทั่งได้รับการทาบทามจากแมวมองให้เข้าศึกษาต่อที่โรงเรียนศึกษานารี ณ กรุงเทพมหานคร เมื่อศึกษาที่โรงเรียนแห่งนี้เพียงเทอมเดียว เธอก็ได้เข้าร่วมแข่งขันให้แก่ฟุตบอลหญิงทีมชาติไทยรุ่นอายุไม่เกิน 17 ปี ที่ประเทศเกาหลีใต้เป็นรายการแรก

จากนั้น สุนิสาก็เข้าแข่งขันให้แก่ทีมชาติมาโดยตลอด ทั้งรุ่น 17 ปี, 19 ปี รวมถึงฟุตบอลหญิงทีมชาติไทยชุดใหญ่ ซึ่งเธอมักเป็นตัวเลือกแรก ๆ ของผู้ฝึกสอนให้เข้าทำหน้าที่ในตำแหน่งแบ็กซ้าย

ปี พ.ศ. 2552 สุนิสาเข้าแข่งขันฟุตบอลให้แก่วิทยาลัยบัณฑิตเอเชีย ในการแข่งขันกีฬามหาวิทยาลัยแห่งประเทศไทย ครั้งที่ 36 

เดือนกันยายน พ.ศ. 2555 สุนิสาเป็นหนึ่งในผู้ทำหน้าที่ให้แก่ฟุตบอลหญิงทีมชาติไทย ในการแข่งขันเอเอฟเอฟวีเมนส์แชมเปียนชิพ 2012 ที่จัดขึ้น ณ ประเทศเวียดนาม′แข้งสาวไทย′ โชว์ฟอร์มสมราคาแชมป์เก่า ถล่มเสือเหลือง 4-0 - ′โค้ชอุ้ม′ เซ็ง ′นิสา′ เจ็บยาวอดช่วยทีม ส่วนในเดือนกันยายนปีถัดมา เธอได้เข้าแข่งขันให้แก่ทีมชาติไทยในรายการเอเอฟเอฟวีเมนส์แชมเปียนชิพ 2013 ที่จัดขึ้น ณ ย่างกุ้ง ประเทศเมียนมาร์

เดือนธันวาคม พ.ศ. 2556 สุนิสาได้เป็นหนึ่งในผู้เข้าแข่งขันให้แก่ฟุตบอลหญิงทีมชาติไทย ในรายการฟุตบอลในซีเกมส์ 2013 ที่จัดขึ้น ณ เมืองมัณฑะเลย์ ประเทศเมียนมาร์ ซึ่งสุนิสาได้รับการยกย่องจากแฟนเป็นจำนวนมากถึงวีรกรรมของเธอ โดยเธอได้รับบาดเจ็บเมื่อครั้งที่พบกับฟุตบอลหญิงทีมชาติเมียนมาร์ และทางแพทย์ได้ใส่เฝือกพร้อมให้เธอพักรักษาอย่างน้อย 6 สัปดาห์ ทว่าจากนั้นไม่ถึง 48 ชั่วโมง เธอได้ถอดเฝือกออกและขอทางทีมผู้ฝึกสอนแข่งขันต่อ โดยทุกคนต่างรู้ดีว่าสภาพของเธอยังไม่สมบูรณ์ กระนั้น เธอก็สามารถแสดงฝีเท้าได้อย่างยอดเยี่ยม เมื่อครั้งที่เป็นฝ่ายชนะฟุตบอลหญิงทีมชาติเวียดนามในรอบชิงชนะเลิศ และคว้ารางวัลเหรียญทองได้สำเร็จแนนซี่ สุนิสา สร้างไธสง แข้งสาวกระดูกเหล็ก-ซีเกมส์ สยามกีฬา

 ชีวิตส่วนตัว 
สุนิสามักได้รับเชิญให้ร้องเพลงหมอลำทางรายการโทรทัศน์ ครั้งหนึ่ง สุนิสาเคยขอนวลพรรณ ล่ำซำ ซึ่งเป็นผู้จัดการทีมฟุตบอลหญิงทีมชาติไทยซื้อรองเท้าส้นสูงให้แก่เธอ หากสามารถไปฟุตบอลโลกหญิง 2015 ได้สำเร็จอัดฉีดทีมฟุตบอลหญิงกว่า 15 ล้าน หลังคว้าตั๋วไปบอลโลกครั้งแรก

 เกียรติประวัติ 
 เหรียญทอง เหรียญทอง ฟุตบอลในซีเกมส์ 2013 ที่เมืองมัณฑะเลย์ ประเทศเมียนมาร์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๗ , เล่ม ๑๓๒ ตอนที่ ๑ ข หน้า ๓๐, ๙ มกราคม ๒๕๕๘
 อ้างอิง
# เกาะน้อย (นครศรีธรรมราช)
เกาะน้อย หรือ เกาะนุ้ย เป็นเกาะเล็ก ๆ รวมทั้งหมด 3 เกาะ คือ เกาะนุ้ย เกาะนุ้ยใน เกาะนุ้ยนอก ตั้งอยู่ในเขตตำบลท้องเนียน อำเภอขนอม จังหวัดนครศรีธรรมราช เกาะนุ้ยเป็นเกาะที่มีปรากฏการณ์ธรรมชาติอย่างหนึ่ง คือ เป็นแอ่งน้ำอยู่ตรงรอยแยกของหิน ช่วงที่น้ำขึ้นน้ำทะเลก็จะท่วมมิดแอ่ง แต่พอน้ำลงก็จะเห็นเป็นแอ่งน้ำที่มีน้ำอยู่เต็ม และน้ำในแอ่งนี้ก็เป็นน้ำจืดอีกด้วย เรียกแอ่งน้ำนี้ว่า บ่อน้ำจืดกลางทะเล ประกอบกับรูปร่างของแอ่งน้ำดูคล้ายรอยเท้า และยังมีเรื่องราวของ หลวงพ่อทวดเหยียบน้ำทะเลจืด ผู้ที่ศรัทธาเชื่อว่าเป็นบ่อน้ำศักสิทธิ์ ที่หลวงพ่อทวดได้แสดงปาฏิหาริย์ เหยียบน้ำทะเลให้เป็นน้ำจืดตามที่ตำนานได้ว่าไว้

 ภูมิศาสตร์ 
เกาะน้อย หรือ เกาะนุ้ย มีพื้นที่เกาะทั้งหมด 0.015 ตารางกิโลเมตร ตั้งอยู่ในเขตตำบลท้องเนียน อำเภอขนอม จังหวัดนครศรีธรรมราช
# กลัสนอสต์
กลัสนอสต์ (ท. "การเผยแพร่") เป็นนโยบายเรียกร้องให้เพิ่มความเปิดเผยและความโปร่งใสในสถาบันและกิจกรรมรัฐบาลในสหภาพโซเวียต มีฮาอิล กอร์บาชอฟริเริ่มนโยบายดังกล่าวในครึ่งหลังของคริสต์ทศวรรษ 1980 มักถูกจับคู่กับเปเรสตรอยคา (Perestroika) ซึ่งเป็นอีกการปฏิรูปที่กอร์บาชอฟริเริ่มในห้วงเวลาเดียวกัน

กอร์บาชอฟมักใช้คำนี้เพื่อเจาะจงนโยบายที่เขาเชื่อว่าอาจช่วยลดการฉ้อราษฎร์บังหลวงในผู้นำพรรคคอมมิวนิสต์และรัฐบาลโซเวียต และบรรเทาการละเมิดอำนาจบริหารในคณะกรรมการกลาง 

กลัสนอสต์ยังหมายถึงสมัยที่เจาะจงในประวัติศาสตร์สหภาพโซเวียตระหว่างคริสต์ทศวรรษ 1980 เมื่อมีการตรวจพิจารณาลดลงและมีเสรีภาพในสารสนเทศเพิ่มขึ้น
# เปเรสตรอยคา
เปเรสตรอยคา  เป็นขบวนการทางการเมืองเพื่อการปฏิรูปภายในพรรคคอมมิวนิสต์แห่งสหภาพโซเวียตระหว่างคริสต์ทศวรรษ 1980 ซึ่งสัมพันธ์กับผู้นำโซเวียต มีฮาอิล กอร์บาชอฟ และการปฏิรูปนโยบายกลัสนอสต์ของเขา มีความหมายตามอักษรว่า "การปรับโครงสร้าง" ซึ่งหมายถึง การปรับโครงสร้างระบบการเมืองและเศรษฐกิจของโซเวียต

มักแย้งว่าเปเรสตรอยคาเป็นสาเหตุแห่งการล่มสลายของสหภาพโซเวียต การปฏิวัติ ค.ศ. 1989 ในยุโรปตะวันออก และการสิ้นสุดของสงครามเย็น
# แกงบวน
แกงบวน เป็นแกงพื้นบ้านภาคกลางของไทย ใส่น้ำคั้นจากใบผัก เช่น ตะไคร้ ขึ้นฉ่าย ใบมะตูม ผักชี ใบข่า และใบมะขวิดเพื่อกลบกลิ่นคาวของเครื่องใน ตำรับดั้งเดิมเป็นของชาวเขมรที่นิยมทำแกงชนิดนี้ในงานแต่งงาน คำว่า บวน เป็นภาษาเขมรแปลว่า "สี่" ในตำรับแกงบวนของเขมรจะใช้เครื่องในสี่อย่าง คือ หัวหมู กระเพาะหมู ตับหมู และหัวใจหมู พริกแกงประกอบด้วยพริกไทย ปลาแห้ง ข่าแก่ ตะไคร้ กระเทียม และหอม
# เรด (เพลงเทย์เลอร์ สวิฟต์)
"เรด"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สี่ เรด (2012) ออกจำหน่ายเมื่อวันที่ 2 ตุลาคม ค.ศ. 2012 โดยค่ายเพลงบิกแมชีนเรเคิดส์ เป็นซิงเกิลวิทยุซิงเกิลที่สองจากอัลบั้ม เมื่อ ค.ศ. 2012 และเป็นซิงเกิลที่ห้าจากอัลบั้มเมื่อวันที่ 21 มิถุนายน ค.ศ. 2013 "เรด" เป็นหนึ่งในหลายเพลงที่ออกจำหน่ายในช่วง 4 สัปดาห์ก่อนอัลบั้มวางจำหน่าย ด้านดนตรี "เรด" เป็นเพลงคันทรีป็อปมีอิทธิพลจากแนวเพลงป็อปร็อก และเนื้อเพลงใช้สีและอุปมาบรรยายความสัมพันธ์ที่เข้มข้นและวุ่นวาย

เพลงได้รับคำวิจารณ์ทั้งด้านบวกและลบ นักวิจารณ์เพลงยกย่องเนื้อเพลง แต่รู้สึกครึ่ง ๆ กลาง ๆ กับดนตรี เพลงเปิดตัวที่อันดับที่หกบนชาร์ตบิลบอร์ดฮอต 100 และอันดับหนึ่งบนชาร์ตฮอตดิจิทัลซองส์ เพลงเปิดตัวอันดับที่สองบนชาร์ตฮอตเพลงคันทรี รองจากซิงเกิล "วีอาร์เนเวอร์เอเวอร์เกตติงแบ็กทูเกเตอร์"

รายการเพลง
Digital download
 "Red" — 3:43

2013 CMA Awards performance digital download 
 "Red (2013 CMA Awards Performance)" — 3:51
 feat. Alison Krauss, Edgar Meyer, Eric Darken, Sam Bush & Vince Gill

ชาร์ต
 ชาร์ต (2012-2013) ยอดสูงสุด scope="row" scope="row" scope="row" scope="row" scope="row" scope="row" scope="row" scope="row" scope="row" scope="row" scope="row"

ชาร์ตสิ้นปี
ชาร์ต (2013)ยอดสูงสุด US Country Airplay (Billboard) 23 US Hot Country Songs (Billboard) 14
# แกงเปอะ
แกงเปอะ หรือ ต้มเปอะ เป็นชื่อที่คนไทยทางภาคกลางใช้เรียกแกงชนิดหนึ่งทางภาคอีสาน ซึ่งเป็นแกงที่น้ำแกงสีหม่นคล้ำเพราะผสมน้ำใบย่านางลงในแกง ใส่ผักหลายชนิด ที่สำคัญคือหน่อไม้ ชาวอีสานเรียกแกงชนิดนี้ว่าแกงหน่อไม้ น้ำพริกแกงประกอบด้วยพริกขี้หนูแห้ง ตะไคร้ กระชาย หอมแดง ใส่ข้าวเบือเพื่อช่วยให้น้ำแกงข้น ผักที่นิยมใส่นอกจากหน่อไม้ได้แก่ ฟักทอง ผักแขยง ชะอม